
OBRAZLOŽENJE IZVRŠENJA FINANCIJSKOG PLANA

    Za razdoblje od 01.01.2026. do 30.06.2026. godine

OPĆI DIO POLUGODIŠNJEG IZVJEŠTAJA O IZVRŠENJU FINANCIJSKOG PLANA
Izvještaj o izvršenju financijskog plana po programskoj klasifikaciji i prema izvorima financiranja u odnosu na planirano pokazuje odstupanje u prihodima financiranim iz izvora 3 - VLASTITI PRIHODI u iznosu od 211.798,27 eura te na izvoru 5 - POMOĆI u iznosu od 498.130,93 eura.
Nastala razlika manjka na izvoru 3 - VLASTITI PRIHODI je zbog nedostatka prihoda od prodaje slobodnih kapaciteta na tržištu, na usluge privatnog bolničkog liječenja te je smanjen kapacitet gotovo svih privatnih korisnika zbog investicijskog ulaganja za projekt "Rekonstrukcija zgrade Fontana u Toplicama Lipik u hotel u funkciji zdravstvenog turizma.
Nastala razlika na izvoru 5 - POMOĆI je na: izvor 5012 - Pomoći iz državnog proračuna kroz nacionalno sufinanciranje EU projekata u iznosu od 2.855,37 eura, a odnosi se na uplatu sredstava od Panore za projekt RE-TREAD, izvor 522 - Ostale pomoći u iznosu od 13.877,52 eura za refundaciju pripravnika od HZZO-a iz prošle godine i za doznačena sredstva od Ministarstva zdravstva za 2. dio dodjele potpore male vrijednosti iz 2025., izvor 563 - Europski fond za regionalni razvoj za projekte RE-TREAD i AI-CARE manjak u iznosu od 46.603,04 eura te na izvoru 581 - Mehanizam za oporavak i otpornost – bespovratna sredstva, manjak u iznosu od 468.260,78 eura, za rekonstrukciju zgrade Fontana.
Izvještaj o prihodima i rashodima prema ekonomskoj klasifikaciji pokazuje da su sredstva utrošena sukladno financijskom planu.

PRIHODI

Ukupni prihodi ostvareni su u iznosu od 5.201.630,48 eura, ostvareno je 19,03% od financijskog plana za 2026. godinu, ali i 23,16% više od istog razdoblja prošle godine.

63 - Pomoći iz inozemstva i od subjekata unutar općeg proračuna ostvareni su u iznosu od 627.650,28 eura, ostvareno je 4,12% od financijskog plana. Iznos od 60.187,78 eura se odnosi na odobrena sredstva prema Zahtjevu za nadoknadom sredstava (ZNS) za projekt RE-TREAD, HR-RS00005, program Hrvatska-Srbija 2021.-2027. Partneri u projektu su Specijalna bolnica Apatin, Specijalna bolnica Novi Sad, Panora i Toplice Lipik, refundacija od HZZO-a u iznosu od 85.175,77 eura za provođenje pripravničkog staža za 8 pripravnika, prema ugovorima o dodjeli potpore za pripravništvo u javnim službama, sukladno dopisu Ministarstva zdravstva od 18.06.2025. godine,  iznos od 778,00 eura za 2. dio dodjele potpore male vrijednosti iz 2025. godine za ulaganje u poboljšanje kvalitete pružanja lječilišnih usluga i usluga medicinskog wellnessa u zdravstvenom turizmu, iznos od 4.675,00 eura za pripremne troškove za projekt AI-CARE program Hrvatska-Srbija 2021.-2027., nositelj projekta je Toplice Lipik, a partneri u projektu su Specijalna bolnica Novi Sad, Specijalna bolnica Apatin te Panora, za odobreni ZNS 4 u iznosu od 229.241,72 eura i odobreni ZNS 5 u iznosu od 244.736,64 eura za projekt Fontana te iznos od 2.855,37 eura su dobivena sredstva od Panore za sufinanciranje vlastitog udjela u projektu RE-TREAD.
65 – Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 610.725,57 eura, ostvareno je 33,39% od financijskog plana, ali i 22% više od istog razdoblja prošle godine, a odnose se na dopunsko zdravstveno osiguranje u iznosu od 541.464,86 eura, dopunsko zdravstveno drugi osiguravatelji u iznosu od 66.228,27 eura te prihodi od participacija u iznosu od 3.032,44 eura
66 – Prihodi od prodaje proizvoda i robe te pruženih usluga i prihodi od donacija ostvareni su u iznosu od 461.242,45 eura, ostvareno je 18,37% od financijskog plana. Odnose se na prodaju slobodnih kapaciteta na tržištu, na usluge privatnog bolničkog liječenja, usluge bazena, usluge cateringa, usluga fizikalne terapije itd. Navedeni prihodi su manji za 13,5% u odnosu na prethodnu godinu zbog projekta "Rekonstrukcije zgrade Fontana u Toplicama Lipik u funkciji zdravstvenog turizma" te je smanjen kapacitet gotovo svih privatnih korisnika.

67 – Prihodi iz nadležnog proračuna i od HZZO-a temeljem ugovornih obveza ostvareni su u iznosu od 3.502.012,18 eura, ostvareno je 46,02% od financijskog plana, ali i 11,36% više od istog razdoblja prošle godine.

Bilježena sredstva odnose se na decentralizirana sredstva od Požeško-slavonske županije za financiranje rashoda poslovanja u iznosu od 33.606,70 eura te financiranje rashoda za nabavu nefinancijske imovine u iznosu od 7.400,00 eura i sredstva od Hrvatskog zavoda za zdravstveno osiguranje  (bolnička i skzz) na temelju ugovornih obveza u iznosu od 3.461.005,48 eura.
RASHODI

Ukupni rashodi ostvareni su u iznosu od 5.911.559,68 eura, ostvareno je 19,73% od financijskog plana za 2026. godinu ali i 4,3% više od istog razdoblja prošle godine.
31 - Rashodi za zaposlene ostvareni su u iznosu od 3.540.560,75 eura, ostvareno je 42,9% od financijskog plana i 4,54% više od istog razdoblja prošle godine, razlog su povećanje osnovice za obračun plaće u javnim službama od 1. siječnja 2026. godine (isplata u veljači) te od 01. travnja 2026. (isplata u svibnju).
32 - Materijalni rashodi ostvareni su u iznosu od 1.109.343,96 eura, ostvareno je 36,7% od financijskog plana i 1,38% manje od istog razdoblja prošle godine. Rashodi za usluge tekućeg i investicijskog održavanja u najvećoj mjeri se odnose se na zamjenu pvc poda oko bazena fizikalne terapije, zamjena pvc poda u ambulanti EMNG-a, nabava materijala za adaptaciju prostora hidroterapije na fizikalnoj, ispitivanja ventilacije (kuhinja, podrum i fizikalna), prepravak ručki na sobnim vratima za pristup invalidnim osobama. Ostali materijalni rashodi (rashodi za materijal i energiju, stručno usavršavanje zaposlenika, sitni inventar, računalne usluge itd.) su ostvareni prema potrebama bolnice.
34 - Financijski rashodi ostvareni su iznosu od 15.499,33 eura, ostvareno je 28,86% od financijskog plana, ali i 26,05% manje od istog razdoblja prošle godine. Bilježena sredstva se odnose na kamate za revolving kredit kod Erste banke. Ukupan iznos kredita 930.000,00 eura, kamatna stopa 3M EURIBOR + 1,95% godišnja, promjenjiva, rok otplate 60 mjeseci, a ostatak se odnosi i na kamate za nabavu osobnog vozila Volkswagen Passat karavan, prema ugovoru o financijskom leasingu s Agram leasing d.o.o. Podružnica Bjelovar. Razdoblje otplate od 31.05.2024. do 30.04.2029. godine te na bankarske usluge i zatezne kamate.
36 – Pomoći dane u inozemstvo i unutar općeg proračuna ostvareni su u iznosu od 101.655,22 eura, ostvareno je 16,6% od financijskog plana, a odnose se na prijenos sredstava predujma partnerima Specijalna bolnica Novi Sad u iznosu od 27.685,84 eura i Specijalna bolnica Apatin u iznosu od 69.294,38 eura te prijenos sredstava partneru Panori u iznosu od 4.675,00 eura za pripremne troškove za projekt AI-CARE, program Hrvatska-Srbija 2021.-2027. Nositelj projekta je Toplice Lipik. 
38 – Rashodi za donacije, kazne, naknade štete i kapitalne pomoći ostvareni su u iznosu od 500,00 eura, ostvareno je 20% od financijskog plana, a odnosi se na donaciju za Tenis akademiju Lipik, radi sufinanciranja nabave i instalacije teniskih blendi. 
4 - Rashodi za nabavu nefinancijske imovine ostvareni su u iznosu od 1.048.032,72 eura ili 5,88% od financijskog plana te 0,84% više od istog razdoblja prošle godine.
Ostvareni rashodi se odnose na investicijsko ulaganje zbog projekta Rekonstrukcija zgrade Fontana u iznosu od 986.308,07 eura.
Rashodi se odnose na nabavu uredskog namještaja, komode 3 kom, dvosjeda itd. U sklopu projekta RE-TREAD nabavljalo se od opreme projektor, interaktivni monitor, prijenosno računalo, tableti, u iznosu od 14.773,55 eura.
Od medicinske opreme se nabavljalo hidraulični stol za pregled 2 kom, nabava Flexa applicator-a za masažu te uređaja za magnetoterapiju, u iznosu od 9.696,88 eura.

Od uređaja, strojevi i oprema se nabavljalo (štednjak, medicinski hladnjak, hladnjak za meso, perilica za rublje), u iznosu od 22.129,22 eura.
Od ulaganja u računalne programe ostvareni rashod se odnosi na izradu i implementaciju Fiskalizacije 2.0 te implementacija modula PIS Arhiv, u iznosu od 15.125,00 eura.
45 - Rashodi za dodatna ulaganja na nefinancijskoj imovini ostvareni su u iznosu od 986.308,07 eura, ostvareno je 6,28% od financijskog plana ili 57,57% više od istog razdoblja prošle godine, a odnosi se na dodatna ulaganja Rekonstrukcija zgrade Fontana.
5 - Izdaci za financijsku imovinu i otplate zajmova ostvareni su u iznosu od  95.967,70 eura, ostvareno je 44,22% od financijskog plana. Sredstva se odnose na otplatu glavnice primljenih kredita u iznosu od 93.000,00 eura i otplata glavnice financijskog leasinga u iznosu od 2.967,70 eura.
Rezultat poslovanja u razdoblju od siječnja do lipnja 2026. godine čini manjak prihoda nad izdacima u iznosu od 709.929,20 eura. Razlog manjka prihoda je zbog investicijskog ulaganja za projekt "Rekonstrukcija zgrade Fontana u Toplicama Lipik u hotel u funkciji zdravstvenog turizma“

U narednom razdoblju planiramo s Zahtjevima za nadoknadom sredstava (ZNS), po izvršenim situacijama popraviti financijski rezultat poslovanja. 
POSEBNI DIO POLUGODIŠNJEG IZVJEŠTAJA O IZVRŠENJU FINANCIJSKOG PLANA
EU projekti

Kapitalni projekt K103011 – Rekonstrukcija zgrade Fontana 
Ugovor o dodjeli bespovratnih sredstava broj NPOO.C1.6R1-I1-V3.007, u iznosu od 12.765.969,64 eura za projekt "Rekonstrukcija zgrade Fontana u Toplicama Lipik u hotel u funkciji zdravstvenog turizma". Projekt je sufinanciran iz Mehanizma za oporavak i otpornost.
Preuzete obveze po ugovorima je u iznosu od 2.267.042,87 eura ili 17,8% je realizirano od ugovorenog iznosa. Odobreno je 1.170.973,47 eura po Zahtjevima za nadoknadu sredstava. Ukupan iznos od 11.594.996,17 eura ili 90,80% je ostao za potraživati (ZNS) po ugovoru o dodjeli bespovratnih sredstava.
Kapitalni projekt K103013 – RE-TREAD
Ugovor o provedbi projekta HR-RS00005 RE-TREAD, program Hrvatska-Srbija 2021.-2027., Ministarstvo regionalnog razvoja i fondova EU odobrilo je financiranje projekta u iznosu od 1.224.916,48 eura.

Udio Toplica Lipik u bespovratnim sredstvima projekta iznosi 352.161,65 eura.
Odobreno je 85.982,55 eura po Zahtjevima za nadoknadu sredstava. Iznos od 266.179,10 eura ili 75,6% je ostao za potraživati (ZNS) po ugovoru o dodjeli bespovratnih sredstava.
Kapitalni projekt K103015 – AI-CARE
Ugovor za projekt AI-CARE, HR-RS00307, program Hrvatska-Srbija 2021.-2027. Ukupna vrijednost projekta je 797.862,74 eura. Bespovratna sredstva ukupnog projekta su 85% ili 678.183,32 eura, a 15% su vlastita sredstva ili 119.679,41%. Partneri u projektu su Toplice Lipik, Specijalna bolnica Novi sad, Specijalna bolnica Apatin te Panora. Nositelj projekta je Toplice Lipik. 
Za Toplice Lipik udio u bespovratnim sredstvima projekta iznosi 240.788,00 eura.
Plaćen je predujam za sve partnere u iznosu od 199.465,69 eura ili 29,4% od ugovorene bespovratne vrijednosti projekta i vodi se na obvezama dok se ne odobre Zahtjevi za nadoknadom sredstava (ZNS) te se onda priznaju u prihode.
Stanje obveza na početku razdoblja 01. siječnja 2026. godine iznose 3.965.201,08 eura, a na kraju izvještajnog razdoblja, na dan 30.06.2026. godine iznose 3.655.964,60 eura. U odnosu na početak razdoblja obveze su smanjenje zbog primljenog predujma u prošloj godini za financiranje projekta Fontana. Predujam se vodi na obvezama dok se ne odobre Zahtjevi za nadoknadom sredstava (ZNS). Toplice Lipik na kraju izvještajnog razdoblja na dan 30.06.2026. godine, nema dospjelih obveza, sve obveze su podmirene u zadanom roku dospijeća plaćanja.
Stanje potraživanja na dan 30.06.2026. godine je 2.206.559,56 eura, a dospjela potraživanja su 297.354,23 eura te se redovito poduzimaju mjere naplate.
Toplice Lipik ima sklopljen ugovor o dugoročnom investicijskom kreditu s Erste bankom. Ukupan iznos kredita 930.000,00 eura, kamatna stopa 3M EURIBOR + 1,95% godišnja, promjenjiva, rok otplate 60 mjeseci. Na dan 30.06.2026. godine otplaćeno je ukupno glavnice u iznosu od 465.000,00 eura (za razdoblje 01.-06. mjesec izvršenje je 93.000,00 eura) i ostalo je još za otplatu u iznosu od 465.000,00 eura te je za isto razdoblje otplaćeno kamata u iznosu od 134.060,53 eura.
Prema ugovoru o financijskom leasingu s Agram leasing d.o.o. Podružnica Bjelovar nabavljeno je osobno vozilo Volkswagen Passat karavan. Razdoblje otplate od 31.05.2024. do 30.04.2029. godine. Na dan 30.06.2026. godine otplaćeno je 1.567,50 eura glavnice, ostala je obveza za otplatu u iznosu od 10.146,06 eura te nabavu osobnog vozila Renault Trafic L2H1 2.0 DCI, prema ugovoru o financijskom leasingu s Agram leasing d.o.o. Podružnica Bjelovar, razdoblje otplate od 31.08.2025. do 31.07.2030. godine. Na dan 30.06.2026. godine otplaćeno je 1.400,20 eura glavnice, ostala je obveza za otplatu u iznosu od 13.467,34 eura.
U Lipiku, 21.07.2026. godine

